# Poročilo tehničnega vodje

# Tabor Jezersko

# 13. 8. - 20. 8. 2017

# Predpriprava

Prvi korak k varni in uspešni izvedbi je bil narejen veliko pred taborom – na sestanku s starši, ki je potekal 13. 6. v sejni sobi poleg društvenih prostorov. Tam smo starše seznanili z obvezno opremo in priporočili glede opreme za v gore (gojzarji, nahrbtnik, čutara ipd.). Svetovali smo tudi primerno kondicijo. Starši so kasneje pred taborom prejeli še seznam opreme in zdravniško potrdilo, ki nam služi za informacijo glede prisotnosti astme, alergij ali ostalih stanj, ki bi otežili udeležbo na taboru ali posameznih turah.

**Plan tur**

Na podlagi odločitve, da smo vsak drug dan na turah (če bo le vreme služilo), prakso, da hodimo v treh različnih težavnostnih skupinah ter poznavanja posameznih pristopov na Jezerskem, smo naredili sledeči plan tur za tabor:

|  |  |  |  |
| --- | --- | --- | --- |
| **Datum** | **Mlajši** | **Srednji** | **Starejši** |
| 14. 8. | Jenkova plina | Virnikov Grintavec | Virnikov Grintavec |
| 16. 8. | Češka koča | Goli vrh | Koroška Rinka |
| 18. 8. | Mlinarjeva planina | Ledinski vrh | Babe |

# Ogledni vikend

Od 29. do 30. 7. smo bili v kampu Stara Pošta (Zg. Jezersko), kjer smo opravili ogled planiranih tur in njihovih pristopov.

|  |  |  |
| --- | --- | --- |
| **Datum** | **Cilj** | **Vodniki** |
| 29. 7. | Jenkova pl – Babe – Ledine | Jernej |
| 29. 7. | Jenkova pl - Goli vrh | Klemen, Marcel |
| 30. 7. | Češka koča, Žrelo, Slovenska | Jernej |
| 30. 7. | Virnikov Grintavec | Luka, Klemen , Marcel |

Pri ogledu smo izpustili Mlinarjevo planino, ki pa jo je izvedel Blaž, kasneje na samem taboru, dan pred njeno izpeljavo.

Na podlagi oglednih tur, smo so odločili:

* Pristop na Virnikov Grintavec čez Žmitkov vrh je prezahteven za srednjo skupino, enako tudi sestop mimo Ankovih slapov; Cilj za srednjo skupino ostane isti, a po markirani poti iz Zg. Jezerskega.
* Sprememba cilja Koroške Rinke, zaradi obvestila, da planinska pot na ni več vzdrževana in je hoja po njej na lastno odgovornost. Novi cilj je Ledinski vrh s pristopom preko Žrela in sestopom preko Slovenske.

# Priprava v taboru

Že prvi dan smo imeli najprej skupno predavanje o opremi na turi, pripravi nahrbtnikov (izvedla Klara). Tukaj smo našteli in prikazali vse stvari, ki jih mora imeti vsak s seboj na vsaki turi. Povedali smo tudi proceduro okrog malice, bujenja, zajtrka, pijače. Večer pred vsako turo so imeli vodja izleta, vodniki in vsi udeleženci še posebno pripravo na turo, na kateri so predelali potek ture (cilj, izhodišče, čas hoje, postanki, zanimivosti ipd.), čas bujenja in dodatno potrebno opremo. Po sestanku so morali vsi tudi pripraviti nahrbtnike, tako da je zjutraj vse potekalo brez problemov in je bilo potrebno le še napolniti čutare in si razdeliti malico.

Tekom tabora smo v okviru predavanj in delavnic pridobivali še ostalo potrebno gorniško znanje.

|  |  |  |
| --- | --- | --- |
| **Datum** | **Tema** | **Predavatelj** |
| 13. 8. | Oprema na turi | Klara |
| 15. 8. | Vozli | Klemen |
| 15. 8. | Orientacija | Dušan |
| 15. 8. | Prva pomoč | Jernej |
| 17. 8. | Markacijstvo | Lojze, Aleš |

**Položaj tabornega prostora**

Letos smo taborali na travniku, malo nad planšarskim jezerom, na 900 m nadmorske višine (Sibirija), s pogledom na Goli vrh, Virnikov grintavec, Babe, ostenje osrednjih karavank, Češko kočo in kočo na Ledinah. Lokacija je omogočala, da smo skoraj vse ture začeli in končali v taboru – večina pristopov je zahtevala ali spust do zgornjega jezerskega ali rahel dvig do konca Ravenske kočne.

**Izvedene ture**

# Jenkova planina (1495 m), mlajši, 14. 8.

**Vodniki:** Dušan

**Spremljevalci:** Urška, Vesna, Klara

**Udeleženci:** 6

**Časovnica:** vzpon h, sestop h.

TODO

# Virnikov Grintavec (1654 m), srednji, 14. 8.

**Vodniki:** Klemen, Matej

**Spremljevalci:** Maruša, Žiga, Maja

**Udeleženci:** 8

**Časovnice:** vzpon: 3.5 h, sestop: 2.5h.

Bujenje ob 6:30, odhod s tabora ob 7:15. Mimo jezera ob reki do Petrola, nato mimo cerkve sv. Ožbolt po markirani poti. Do sedla Žingerc iz tabora 2.15h brez težav, pridružitev udeleženca starejše skupine, daljša malica. Do vrha še 1h z malo težavami (manjko energije), vrh od 11:00h. Odhod z vrha ob 11:45 (po malici), nazaj grede malo več težav z utrujenostjo in žulji. Prihod v tabor ob 14:15. Udeleženec, ki se nam je pridružil, je od Petrola do tabora hodil samostojno (v spremstvu vodnika) in prišel v tabor 20 minut kasneje.

# Virnikov Grintavec (1654 m), starejši, 14. 8.

**Vodniki:** Luka, Miha, Jernej

**Spremljevalci:** Aleš, Marcel

**Udeleženci:** 18

**Časovnice:** vzpon: 3,5h, sestop: 3h.

Prva tura je bilo preverjanje sposobnosti udeležencev (kondicijsko in znanje hoje). Na turo smo vzeli starejše udeležence in pa par iz srednje skupine ki so izrazili željo po težji turi. Tura je bila zamišljena tako da bodo lahko udeleženci izkusili različne terene in načine hoje na eni turi, in da se oceni sposobnost otrok za kasnejše še zahtevnejše ture. Več otrok smo v starejšo skupino sprejeli tudi zato, ker je imela srednja skupina isti cilj in bi lahko (v primeru težav) predali udeležence v srednjo skupino že med samo turo.

Sprva smo hodili po strmih in neoznačenih vlakah in brezpotjih dokler nismo prišli na markirano pot. Zgornji del poti pa nekaj malega skal in strmih ali prepadnih prehodov. Povratek čez avstrijski teritorij nazaj na slovensko stran. Za konec je sledil še zelo strm spust po brezpotju v Ankov graben kjer smo si ogledali Ankove slapove.

Malce bolj zahtevna tura z vidika gibanja oz. hoje.

# Na turi se je kar hitro pokazalo ali so udeleženci sposobni za starejšo skupino ali ne. Prvega ˝odpadnika˝ zaradi žuljev in kondicije Jernej pospremi v dolino. Drugega pa na sedlu Žingerc predamo v srednjo skupino. Ostali so v večini turo lepo prehodili brez večjih težav… le kondicija in vročina na turi sta pokazala svoje.

# Češka koča (1542 m), mlajši, 16. 8.

**Vodniki:** Jernej

**Spremljevalci:** Urška, Klara

**Udeleženci:** 7

**Časovnice:** vzpon: 3h, sestop: 2,5h.

Z avti iz tabornega prostora do parkirišča v Ravenski kočni, da smo prihranili začetne pol ure hoje. Start 8:15, vzpon po makadamu do spodnje postaje tovorne žičnice, nato desno strmo v breg po markirani poti, počitek pri Andrejevi klopi (8:50), nato naprej, dokler se ne priključi pot iz Štularjeve planine in malo kasneje pot iz Zg. Jezerskega (9:45). Še prečka med soparo v pritlikavih borovcih čez hudičeve klance, vojtrco in mrvo dolino, nekaj jeklenic in klinov. Prihod do koče ob 11:15. Sestop po malici ob 12:00, preko Štularjeve planine (13:20) po markirani poti na parkirišče (14:30), z avti nazaj v tabor. Zadnji del poti (od 14:00 dalje) rahel dež, na srečo v smrekovem gozdu, v taboru nato močni nalivi.

# Goli vrh (1788 m), srednji, 16. 8.

**Vodniki:** Klemen

**Spremljevalci:** Žiga, Andraž, Maja

**Udeleženci:** 15

**Časovnice:** vzpon: 2,5h, sestop: 2h.

Vstajanje b 6:00, odhod 6:40. Pri parkirišču nazaj v tabor poslali udeleženca, ki zaradi žuljev ni moral nadaljevati poti. Jenkova planina ob 9:00, vrh dosežen ob 10:00. Po daljši malici sestop po isti poti, start ob 11:00, prihod v tabor od 13:00.

# Ledinski vrh (2108 m), starejši, 16. 8.

**Vodniki:** Matej, Dušan

**Spremljevalci:** Marcel, Aleš

**Udeleženci:** 10

**Časovnice:** vzpon: 4,5h, sestop: 4h.

Pred turo na pripravah dan prej smo udeležencem razdelili potrebno tehnično opremo – pas, čelado in samovarovalni komplet. Najprej smo si nastavili vso opremo in jih naučili kako si jo nadeti. Eno uro smo tudi vadili hojo od improvizirani jeklenici ter ponovi pravila glede gibanja na zelo zahtevnih planinskih poteh.

Vstajanje ob 5:00, odhod 5:40. Do spodnje postaje tovorne žičnice, nato proti Češki koči – Žrelo. Namestitev opreme in vzpon čez Žrelo do Kranjske koče. Sledil je daljši počitek z malico, nato vzpon na Ledinski vrh. Krajši počitek, in sestop nazaj do koče in počitek. Zopet namestitev opreme in sestop po slovenski. Do izstopa suho nato je začelo deževati. Z dežniki nazaj do tabora. Prihod ob 16:00.

# Mlinarjeva planina (1245 m), mlajši, 18. 8.

**Vodniki:** Blaž

**Spremljevalci:** Urška, Klara

**Udeleženci:** 8

**Časovnice:** vzpon: h, sestop: h.

TODO

# Ledinski vrh (2108 m), srednji, 18. 8.

**Vodniki:** Matej

**Spremljevalci:** Maja, Žiga, Andraž

**Udeleženci:** 14

**Časovnice:** vzpon: h, sestop: h.

TODO

# Velika baba (2127 m), starejši, 18. 8.

**Vodniki:** Jernej, Klemen

**Spremljevalci:** Marcel, Aleš

**Udeleženci:** 10

**Časovnice:** vzpon: 5h, sestop: 4h.

Vstajanje ob 5:00, odhod 5:40. Po lovski poti do Kranjske koče (8:00). Krajši počitek in namestitev opreme. Najprej na zelo zahtevno varovano pot proti Veliki Babi čez Rudijeve vertikalo. Prihod na vrh ob 11:15, malica na drugem vrhu. Začetek sestopa ob 12:15 po izpostavljenem grebenu proti Mali Babi. Konec grebena ob 13:25. Sestop proti Jenkovi planini (14:40), počitek ob izviru vode, da smo obnovili zaloge in nato še končni sestop v tabor (16:00).

Zahtevna tura, tako kondicijsko kot tehnično. Vreme sicer sončno, vendar na grebenu zelo utrujajoče. Pohvale vseh udeležencem, Rudijeva vertikala in izpostavljen greben ni kar tako.

# Slovenska (~1450 m), srednji, 19. 8.

**Vodniki:** Jernej, Matej, Blaž

**Spremljevalci:** Klara

**Udeleženci:** 5

**Časovnice:** vzpon: 2h, sestop: 1,5h.

Glede na bližino (kratek dostop) zelo zahtevne zavarovane poti smo se odločili, da za povabljene iz srednje skupine organiziramo še četrto turo na taboru – »slovenska«, da imajo možnost spoznati in uporabiti samovarovalni sestav tudi v praksi. Na povabilo se je odzvalo 5 udeležencev srednje skupine (8 povabljenih), z njimi smo zvečer opravili pripravo na turu, razdelili opremo in izvedli njeno namestitev.

Bujenje ob 6:00, odhod 6:35 z avti do parkirišča v Ravenski kočni. Pristop mimo spodnje postaje tovorne žičnice do vstopa v smer. Namestitev opreme in vstop (8:00). Najprej praktični prikaz in pravila napredovanja, nato počasi skozi smer do vrha (9:00), takoj nato še sestop po isti poti (9:45). Spravljanje opreme v nahrbtnike, sestop do avtomobilov in prihod v tabor ob 11:00.

# Povzetek

* Delitev na tri skupine se je zopet izkazala kot zelo dobra rešitev.
* Prihranek na vožnji in jutranjem času zaradi odlične pozicije tabornega prostora. Tudi kasnejše vstajanje ☺.
* Bližina zelo zahtevne poti in vreme sta omogočila, da so se prostovoljci iz srednje skupine spoprijeli z jeklenicami v Slovenski.
* Le na eni turi je en otrok ostal v taboru zaradi zdravstvenih težav, kar pomeni, da nismo imeli večjih problemi z žulji ali ostalimi zdravstvenimi problemi.
* Ogledni vikend je super kombinacija hoje v hribe, ogleda tabornega prostora in širše okolice ter seveda team buildinga. Želena le večja udeležba.
* Primeri dobre prakse iz prejšnjih let (pogovor o opremi na sestanku s starši, obvezen ogled ture, priprava na turo, delitev malice, rezervne variante itd.) so se obnesli tudi tokrat.
* Vsi smo varno preživeli celoten planinski tabor in zraven celo uživali.

Jernej Južna, 3. 9. 2017

Priloga: Razpored udeležencev, mladincev in vodnikov po posamezni turi

|  |  |  |  |  |
| --- | --- | --- | --- | --- |
| Ime Priimek | 1. Tura | 1. tura | 1. tura | 1. tura |
| Anže Prašnikar | ML | ML | / | / |
| Urban Skuk | ML | ML | ML | / |
| Zara Kosec | ML | ML | ML | / |
| Erazem Janžekovič | ML | ML | ML | / |
| Bor Kraševec | SR | SR | ML | / |
| Klara Kaplan | ML | ML | ML | / |
| Juš Kosirnik | SR | SR | SR | SR |
| Tea Šprah | ML | ML | ML | / |
| Elena Kostić Serafin | / | SR | SR | / |
| Sara Gruden | SR | SR | SR | / |
| Julija Korošin | SR | SR | SR | / |
| Leja Kaplan | SR | SR | SR | / |
| Mia Štular | SR | SR | SR | / |
| David Llewelyn Šobak | ST | ML | ML | / |
| Timotej Šprah | ST | SR | SR | SR |
| Luka Bombek | ST | / | ML | / |
| Neža Bečan | SR | SR | SR | / |
| Urh Kosirnik | ST | ST | ST | / |
| Manca Miklič | ST | ST | ST | / |
| Aljaž Blatnik | ST | SR | SR | SR |
| Jure Štular | ST | SR | SR | SR |
| Urban Bečan | ST | SR | SR | / |
| Maša Cerar | ST | SR | SR | SR |
| Vita Korošin | ST | SR | SR | / |
| Mark Blatnik | ST | ST | ST | / |
| Matic Kraševec | ST | ST | ST | / |
| Zala Skočir | ST | ST | ST | / |
| Domen Valentin Mestek | ST | ST | ST | / |
| Luka Štrumbelj | ST | ST | ST | / |
| Lenart Zajc | ST | ST | ST | / |
| Martin Strle | SR | SR | SR | / |
| Manca Kraševec | ST | ST | ST | / |
| Mark Mihelič | ST | ST | ST | / |
| Aleš Belšak (mladinec) | ST | ST | ST | / |
| Marcel Kogovšek (ml. vod.) | ST | ST | ST | / |
| Klara Mestek (ml. vod.) | ML | ML | ML | SR |
| Andraž Skuk (sprem.) | / | SR | SR | / |
| Žiga Stepišnik (sprem.) | SR | SR | SR | / |
| Maja Pirc (sprem.) | SR | SR | SR | / |
| Urška Novak (sprem.) | ML | ML | ML | / |
| Vesna Prašnikar (sprem.) | ML | / | / | / |
| Maruša ? | SR | / | / | / |
| Matej Ogorevc (vodnik) | SR | ST | SR | SR |
| Jernej Južna (vodnik) | ST | ML | ST | SR |
| Luka Skočir (vodnik) | ST | / | / | / |
| Miha Vidali (vodnik) | ST | / | / | / |
| Dušan Prašnikar (vodnik) | ML | ST | / | / |
| Klemen Kogovšek | SR | SR | ST | / |
| Blaž Erjavec | / | / | ML | SR |
|  |  |  |  |  |
|  |  |  |  |  |